Hal Willner

Hal Willner (født 5. april 1956 i Philadelphia i Pennsylvania i USA, død 6. april 2020 i New York City) var en amerikansk musikkprodusent. Hans verker fokuserte på film, fjernsyn og liveoverføringer.

Liv og virke

Bakgrunn
Hal Willner ble født i Philadelphia. Hans far og hans onkel var holocaustoverlevende. Willner flyttet til New York City i 1974 for å studere ved New York University, men han tok ikke avslutningseksamen.

Karriere
Han er best kjent for tributtalbumer og evenementer med et bredt spekter av kunstnere og musikkstiler. Hans første tributtalbum var Amarcord Nino Rota i 1981. Han produserte platealbumer for Marianne Faithfull, Lou Reed, Bill Frisell, Steven Bernstein, William S. Burroughs, Gavin Friday, Lucinda Williams, Laurie Anderson og Allen Ginsberg, med flere.

I annen del av 1970-årene arbeidet han med plateprodusenten Joel Dorn. Han var medprodusent av Leon Redbones albumer Double Time og Champagne Charlie, og The Neville Brothers' Fiyo on the Bayou.  Willner var sketsjmusikkprodusent til Saturday Night Live fra 1981.

Han var også en av produsentene av fjernsynsprogrammet Sunday Night (det senere Night Music) som David Sanborn var vert for.

I året 2000 bragte han sammen musikere som Bono og Brian Eno for innspillingen av soundtracks til Wim Wenders’ film The Million Dollar Hotel.

Hal Willner døde av komplikasjoner av COVID-19 den 6. april 2020, i en alder av 64 år.

Referanser

Eksterne lenker

An article about Willner's spoken word recordings
An interview with Willner 

Dødsfall relatert til covid-19 i USA
TV-produsenter fra USA
Forretningsfolk fra USA
Personer fra New York City
Personer fra Philadelphia